తెలంగాణలో మహిళా తహసీల్దార్ దారుణహత్య WATCH LIVE TV
4వ స్థానం నుంచి ఏడో స్థానానికి జుక‌ర్ బ‌ర్గ్
2018 ఏడాది ప్ర‌పంచ ధ‌న‌వంతుల‌కు దెబ్బ మీద దెబ్బ వేస్తోంది. అంతర్జాతీయ‌ పరిణామాల నేపథ్యంలో ప్రపంచ మార్కెట్లు కుదేలవడంతో సంపన్నులకు చెందిన‌ లక్షల కోట్ల రూపాయల సంపద ఆవిరైంది.
TNN | Updated:
Mar 24, 2018, 05:37PM IST
2018 ఏడాది ప్ర‌పంచ ధ‌న‌వంతుల‌కు దెబ్బ మీద దెబ్బ వేస్తోంది. అంతర్జాతీయ‌ పరిణామాల నేపథ్యంలో ప్రపంచ మార్కెట్లు కుదేలవడంతో సంపన్నులకు చెందిన‌ లక్షల కోట్ల రూపాయల సంపద ఆవిరైంది. ఈ ఏడాది జనవరి 26 నుంచి ఇప్పటివరకు టాప్‌ 500 ప్రపంచ కుబేరులు 436 బిలియన్‌ డాలర్లు నష్టపోయారు. అంటే భారత కరెన్సీలో దాదాపు రూ. 28.33లక్షల కోట్లకు పైమాటే. ఒక్క ఈ వారంలోనే ఆ 500మంది 181 బిలియన్‌ డాలర్ల నష్టాలను చవిచూశారు.
ఇందులో ఎక్కువగా సోషల్‌మీడియా సంస్థ ఫేస్‌బుక్‌ అధినేత మార్క్‌ జుకర్‌బర్గ్‌ నష్టపోయారు. జనవరి 26 నుంచి జుకర్‌బర్గ్‌ 10.3 బిలియన్‌ డాలర్ల సంపద కోల్పోయారు. దీంతో బ్లూమ్‌బర్గ్‌ బిలియనీర్స్ సూచీలో జుకర్‌బర్గ్‌ 4వ స్థానం నుంచి ఏడో స్థానానికి పడిపోయారు. ఇక ఒరాకిల్‌ కార్పొరేషన్‌ సహ వ్యవస్థాపకుడు ల్యారీ ఎల్లిసన్‌ 7 బిలియన్‌ డాలర్లు నష్టపోయారు. బెర్క్‌షైర్‌ హాత్‌వే ఛైర్మన్‌ వారెన్‌ బఫేట్‌, అమెజాన్‌ అధినేత జెఫ్‌ బెజోస్‌, ఆల్ఫాబెట్‌ సీఈవో ల్యారీ పేజ్‌ సంయుక్తంగా 17 బిలియన్‌ డాలర్లు కోల్పోయారు. దీంతో బ్లూమ్‌బర్గ్‌ సూచీ ప్రకారం 500 ప్రపంచ కుబేరుల మొత్తం సంపద 5.2 ట్రిలియన్‌ డాలర్లుగా ఉంది.